دەستێوەردانی حیزبوڵڵا لە شەڕی ناوخۆیی سووریا

تێوەگلانی حیزبوڵڵا لە شەڕی ناوخۆیی سووریادا ئاماژەیە بۆ دەستێوەردانی سەربازی بزووتنەوەی حیزبوڵڵای لوبنان لە سووریا. ئەو حیزبە شانبەشانی سوپای سووریا لە ژمارەیەک شەڕدا بەشداری کردووە، بەناوبانگترینیان شەڕی ئەلقەسیر بووە. لە ھەمان چوارچێوەدا؛ ڕاپۆرتێکی نێونەتەوەییی بڵاوکرایەوە کە ڕاستەوخۆ حیزبوڵڵای بە ئەنجامدانی تاوانی جەنگ لە سووریا تۆمەتبار کرد. ھەروەھا ڕۆژنامەی ئیکۆنۆمیست پشتڕاستی کردەوە کە ژمارەی ئەو چەکدارانەی حیزبوڵڵا لە سووریا کوژراون ھەزار کەسی تێپەڕاندووە، کە ژمارەیەکی زۆر زیاترە لە زیانەکانی ئەو حیزبە لە شەڕی تەمموزی ٢٠٠٦دا. لە ھەمان کاتدا؛ حەسەن نەسروڵڵا لە یەکێک لە وتارەکانیدا ڕای گەیاند کە ئەو حیزبە لە سووریا دەمێنێتەوە تا ئەو کاتەی ھۆکارەکان ھەبن.  لە یەکێک لە چاوپێکەوتنەکانیدا ڕای گەیاند کە کوژراوانی حیزبەکە لە سوریا لە ٢٥٠ کوژراو تێنەپەڕیوە، لە کاتێکدا دەزگاکانی دیکەی میدیایی ژمارەیەکیان ڕاگەیاند کە چوار ھێندە زیادی کردووە.

 سەرچاوەکان 

پۆل:ململانێی بریکاریی ئێران و ئیسرائیل
پۆل:سیاسەتی سووریا